[પં. અનુજ કે. શુક્લ] યુવાનીના પગથી પગ મુકતા જ મન કલ્પનાઓની ઉડાન ભરવા લાગે છે. યુવતી હોય કે યુવક દરેકના મનમાં એ વિચાર આવે છે કે મારો જીવન સાથી આવો હોવો જોઇએ કે તેવો હોવો જોઇએ. જેમને સપના જોવા સારા લાગતા હશે તેમને રાત્રિ નાની લાગે છે, અને જેમને સપના પૂરા કરવાની લગની હોય તેમને દિવસ નાનો લાગે છે. જિંદગીના ઉચ્ચતમ લક્ષ્યોને હાસલ કરવા માટે કઠોર પરિશ્રમ, ત્યાગ, ધીરજ અને સમર્પણની જરૂરિયાત હોય છે. સફળતા શૂન્યાવકાશમાં નથી મળતી તેની પાછળ ઘણા બધા લોકોનું યોગદાન હોય છે.